सावन मास: विभिन्न राशियों के लिए सावन में पूजा पाठ करने की विधि
कारगिल वॉर 1999
1999 कारगिल युद्ध: ये जंग जीतकर दुश्मन को औकात दिखा दी जवानों ने?
मेष राशिफल - राशि स्वामी मंगल, सिंह राशि पर आ चुका है। चन्द्रमा आज द्वादश भाव में होने से गृह उपयोगी वस्तुओं में वृद्धि होगी। अधीनस्थ कर्मचारी या किसी रिश्तेदार के कारण तनाव मिल सकता है। रुपए-पैसे के लेनदेन में सावधानी रखें। ससुराल पक्ष से लाभ होगा। वाहन प्रयोग में सावधानी रखें।
वृष राशिफल - राशि का स्वामी शुक्र चतुर्थ भाव में और राहू मिथुन राशि का होकर द्वितीय भाव में होने से जीविका के क्षेत्र में चल रहे प्रयास फलीभूत होंगे। आज आपको राजनैतिक सहयोग भी प्राप्त होगा। स्वास्थ्य के प्रति उदासीन बिलकुल न रहें। अपनी वाणी पर संयम रखें। आपके विरोधी परास्त होंगे।
मिथुन राशिफल - आज राशि से दशम भाव में चन्द्रमा मन संतोष का देने वाला है। द्वितीय भाव में बुध से व्यावसायिक प्रतिष्ठा बढ़ेगी। आपको उपहार ओर सम्मान का लाभ मिलेगा। किसी कार्य के संपन्न होने से आपके स्वभाव एवं वर्चस्व में वृद्धि होगी। ससुराल पक्ष से तनाव मिलेगा। मैत्री संबंध मधुर होंगे।
कर्क राशिफल - आज राशि स्वामी चन्द्र नवम भाव में कोष वृद्धि का संकेत है। दाम्पत्य जीवन सुखमय होगा। धन, पद और प्रतिष्ठा में वृद्धि होगी। किसी नई योजना पर आप काम कर सकते हैं। आज आपको शारीरिक और मानसिक क्लेश मिल सकता है। परीक्षा की दिशा में किया गया श्रम सार्थक होगा। विरोधी परास्त होंगे।
सिंह राशिफल -अष्टम भाव का चन्द्रमा और एकादश घर में मिथुन राशि का राहू आज प्रभाव प्रताप को बढ़ाने वाला है। रोजी-रोजगार की दिशा में सफलता मिलेगी। उपहार और सम्मान का लाभ मिलेगा। दूसरों के सहयोग लेने में सफल होंगे। यात्रा देशाटन की स्थिति सुखद और लाभप्रद होगी। प्रियजन से भेंट संभव है।
कन्या राशिफल - सप्तम भाव में चन्द्रमा शुभ व्यय और कीर्ति में वृद्धिकारक है। व्यावसायिक दिशा में आज आपको सफलता मिलेगी। आप अपने खानपान में संयम रखें। अनावश्यक व्यय का सामना करना पड़ सकता है। विरोधियों का पराभव होगा। रोजी-रोजगार की दिशा में आपको सफलता मिलेगी।
तुला राशिफल - राशि स्वामी शुक्र सिंह राशि का होकर एकादश भाव में और षष्ठम भाव में चन्द्रमा के प्रभाव से राजनैतिक दिशा में किए गए प्रयास फलीभूत होंगे। शासन सत्ता का सहयोग मिलेगा। पद और प्रतिष्ठा में वृद्धि होगी। रुके कार्य भी आज आपके बनने लगेंगे। किसी अभिन्न मित्र से मिलाप की संभावना आज बनी हुई है। आय और व्यय में संतुलन बनाकर रखें।
वृश्चिक राशिफल - राशि स्वामी भोम के सिंह राशि पर होने और पंचम संतान भाव में चन्द्रमा होने से पारिवारिक जीवन सुखमय होगा। आपको शासन सत्ता का सहयोग रहेगा। रुका हुआ कार्य सम्पन्न होगा। किसी मूल्यवान वस्तु के खोने और चोरी होने की संभावना है। फिजूलखर्ची पर नियंत्रण रखें।
धनु राशिफल - देवगुरु कुंभ राशि पर और चन्द्रमा तृतीय प्रमुख पराक्रम स्थान में चल रहे हैं, अतः आर्थिक दिशा में आज आपको सफलता मिलेगी। वाणी की सौम्यता आपकी प्रतिष्ठा में वृद्धि करेगी। स्वास्थ्य के प्रति सचेत रहने की जरूरत है। खानपान में संयम बरतेंगे तो सही रहेगा। ससुराल पक्ष से लाभ होगा।
मकर राशिफल - आपकी राशि से पंचम राहू और राशि का स्वामी शनि जन्म स्थान घर में होनेे के कारण व्यावसायिक योजना को बल मिलेगा। स्वास्थ्य के प्रति सचेत रहें। कार्यक्षेत्र में कठिनाइयों का सामना करना पड़ सकता है। आज आपको मनोरंजन के कई अवसर प्राप्त होंगे। विरोधी परास्त होंगे।
कुंभ राशिफल - आज द्वितीय कोष भाव में मीन राशि का चन्द्रमा होने के फलस्वरूप बेरोजगार व्यक्तियों को रोजगार मिलने की संभावना है। आर्थिक दिशा में किए प्रयास सफल होंगे। खानपान पर संयम रखने की जरूरत है। ससुराल पक्ष से आपको लाभ होगा। किसी भी प्रकार के विवाद से खुद को दूर रखें।
मीन राशिफल - राशि स्वामी बृहस्पति द्वादश राज्य भाव में राज्य मान-प्रतिष्ठा वृद्धि कारक है। रोजगार के क्षेत्र में चल रहे प्रयास फलीभूत होंगे। आज आपको राजनैतिक सहयोग मिलेगा। स्वास्थ्य के प्रति उदासीन न रहें, वरना परेशानी हो सकती है। वाणी पर संयम रखेंगे तो आपके रिश्तों में मधुरता आएगी। कारोबार को लेकर किसी की सलाह आपको लाभ दे सकती है।
आज जन्म दिन की शुभकामनाएं
यह वर्ष चांदी के पाद से प्रवेश कर रहा है। वर्ष का स्वामी मंगल बुध ग्रह बने हैं। मंगल भूमि का स्वामी, युद्ध प्रिय, साहसी, अग्रणी और सुव्यवस्थापक ग्रह है। जिसको बुध का सानिध्य बौद्धिक गुणों वाला, कुशल व्यापारी भी बना देता है। जुलाई महीने के शेष दिनों से लेकर अगस्त महीने के अंत तक घरेलू सुख साधन, वाहन, मकान प्राप्ति के प्रबल योग हैं। सितंबर से लेकर अक्टूबर माह के आखिर तक अकारण शत्रु उत्पत्ति होकर उनका मान मर्दन भी हो जाएगा। इस वर्ष नवंबर से लेकर दिसम्बर माह तक किसी मांगलिक कार्य का अनुष्ठान अथवा प्रतिष्ठावर्धक कार्य भी आपके परिवार में होंगे। जनवरी 2022 से लेकर फरवरी माह तक रोग ऋण से मुक्ति मिलेगी और निकट संबंधी आपके इर्द-गिर्द घूमेंगे। मार्च से लेकर अप्रैल में व्यर्थ की भागदौड़ में स्थायी और अस्थायी व्यापार का विस्तार एवं धार्मिक स्थानों पर पर्यटन का योग है। मई और जून में ग्रहयोग आपके पुरुषार्थ को उजागर करेगा। विद्यार्थी के लिए वर्ष उत्तम है। भाग्य का उदय धन कर्म कीर्ति की वृद्धि, शत्रु चिन्ताओं का दमन, प्रबल से प्रबल विरोधियों के होने पर भी अन्त में सर्वत्र विजय, विभूति, सफलता की प्राप्ति, हर्ष मंगलमय परिवर्तन और मनोर्थ सिद्धि होगी।